als_Latn dik_Latn sag_Latn
Tekst Shkollor /
Biologji dhe edukim shëndetësor 6 | FP
Pas studimit të tekstit mësimor, nxënësit kanë mundësi të bëjnë vetëvlerësimin e tyre duke u mbështetur në ushtrimet e fletores së punës. Për të gjitha temat mësimore janë hartuar ushtrime të llojeve të ndryshme me qëllim përforcimin e njohurive mbi: vendbanimin e gjallesave, lidhjet ushqimore, jetën në mjediset ujore dhe tokësore, njeriun dhe mjedisin etj.
Teksti përmban përgjigjet e ushtrimeve në fund të çdo kapitulli
Biologji dhe edukim shëndetësor 6
Nëpërmjet linjave kryesore: Mjediset natyrore; Jeta në mjedise të ndryshme ujore dhe tokësore; Mjedisi dhe njeriu, ruajtja dhe mbrojtja e mjedisit, nxënësi do të mësojë dhe eksplorojë mbi koncepte të reja në biologji.
Mësimi i biologjisë do të ndikojë në formimin e përgjithshëm intelektual të çdo nxënësi; do të zhvillojë dhe do të realizojë mënyrën shkencore të njohjes; do të realizojë përdorimin e koncepteve shkencore me ato të jetës së përditshme; do të ndihmojë që nxënësit të përftojnë sjellje për të bërë zgjedhje për një jetë të shëndetshme; do të shërbejë në krijimin e marrëdhënieve harmonike ndërmjet njerëzve dhe natyrës; do të pasqyrojë zhvillimet dhe ndërgjegjësimin e nxënësve për ruajtjen e mjedisit.
Edukim muzikor 5 | FP
Të gjitha njohuritë që nxënësi merr në tekstin mësimor, ka mundësi që t’i përforcojë nëpërmjet fletores së punës ku ka shumë ushtrime muzikore dhe këngë të reja. Nxënësi duke punuar me fletoren e punës, do të mësojë të këndojë; të dallojë tingujt dhe zhurmat, si dhe ritmin me dy, tri dhe katër goditje. Po kështu, në këtë fletore nxënësit do të mësojnë të ndërtojnë vegla të ndryshme muzikore dhe të njihen me ndërtimin dhe vijën melodike. Në fletore ka mjaft ushtrime praktike ku nxënësit kanë mundësi të provojnë veten dhe të aftësohen në njohjen e instrumenteve muzikore. Po kështu, çdo temë mësimi është e interpretuar edhe në CD.
Fletorja e punës shoqërohet me CD.
Edukim muzikor 5
Teksti i edukimit muzikor është mbështetur në pesë linja kryesore: këndimi, bazat e arsimimit muzikor, luajtja në instrument, dëgjim muzikor dhe shprehje e krijim muzikor. Teksti synon të aftësojë nxënësit për të përjetuar dhe për t’u shprehur nëpërmjet muzikës, duke shprehur nëpërmjet saj botën e tyre emocionale. Nëpërmjet temave mësimore synohet të zhvillohen më tej aftësitë dhe shprehitë për të kënduar, për të dëgjuar, për të luajtur, për të krijuar, si dhe për t’u shprehur duke vlerësuar muzikën.
Njohuritë muzikore në këtë tekst merren dhe rimerren dhe gjejnë zbatim në praktikën muzikore. Ato realizohen duke u ndërthurur nëpërmjet veprimtarive praktiko - artistike në klasë apo në shkollë, ose auditorë të ndryshme.
Edukatë shoqërore 5
Teksti mësimor “Edukata shoqërore 5” është hartuar duke u mbështetur në pesë linja të rëndësishme: familja, komuniteti, qeverisja, edukimi rrugor dhe edukimi ekonomik. Nëpërmjet tyre fëmijët do të arrijnë të zhvillojnë aftësitë intelektuale të domosdoshme për të kuptuar, për të analizuar dhe për të zbatuar në praktikë idetë, detyrat dhe përgjegjësitë që u takojnë në mjedisin shoqëror ku jetojnë.
Tematika e tekstit i ndihmon nxënësit të zhvillojnë aftësinë e pjesëmarrjes qytetare dhe përfshirjen e tyre në zgjidhjen e problemeve të komunitetit ku bëjnë pjesë.
Teksti përmban mjaft veprimtari praktike përmes të cilave nxënësit do të aftësohen jo vetëm për të vetëvepruar, por edhe për të punuar në grupe.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ceb_Latn als_Latn als_Latn als_Latn